sa walang tigil na kalalakad, siya'sumapit sa tapat ng isang tindahan ng alak. at pagkatapos na matingnan ng isang tinging uhaw ang mga boteng naggigilasan sa loob, ay sinutsutan pagdaka ang may aring si julio at ipinahiwatig dito ang kanyang ibig. ibig niya ay makitang umikot ang mundo, dapwa'sa kasamang palad ay walang dalang maibabayad sa magpapaikot; kaya'isanamo niyang siya'pautangin. si julio ay di pumayag; sapagka'totoong malabis ang pag aalinlangan niya sa taong ito, na hangga ng hangga ay noon lamang natamaan ng kanyang mata. sa mukha, pananamit, mga anyo, pananalita ng bagong dating, ay wala siyang sukat mabanaagang tanda ng pagkamalinis na budhi. dahil sa walang maliw na pagtanggi ni julio, ay biglang uminit ang tuktok ng maginoong mister. ipinalalagay daw siyang masamang tao na di marunong magbayad ng utang sa makatwid, tulad na ng magnanakaw! sa noong kunot ng kausap, ay isang malamig na ngiti ang itinugon ni julio.